

**ИНФОРМАЦИЯ**

Пойдорӣ ва ҳамкорӣ бо иттилооти гуногуншакл барои муҳити рушдкунанда **(REVIVE)**

Интернюс барномаи 18-моҳаи “Пойдорӣ ва ҳамкорӣ бо иттилооти гуногуншакл барои муҳити рушдкунанда (REVIVE)”-ро роҳандозӣ мекунад, ки ҳадафи он таҳкими андешаҳои мустақил тавассути пешниҳоди иттилооти муътамад мебошад, ки ба одамон дар тамоми Осиёи Марказӣ имкон медиҳад қарорҳои огоҳона қабул кунанд ва мухотабони тобовар ба маълумоти бардурӯғро эҷод кунанд. Ин лоиҳа аз ҷониби Иттиҳодияи Аврупо маблағгузорӣ мешавад.

Ин равиш ба ду натиҷа нигаронида шудааст:

1. Журналистҳо ва созандагони муҳтаво тавоноии худро барои тавлид ва паҳн кардани муҳтавои босифат ва иштирок дар лоиҳаҳои муштараки фаромарзӣ афзоиш медиҳанд

2. Шаҳрвандон ва ҷавонони фаъол саводнокии расонаии худро баланд бардошта, аз иттилооти боэътимод истифода мебаранд.

**Ҳадафи умумии лоиҳа** саҳмгузорӣ дар эҷоди фазои солими иттилоотӣ мебошад, ки ба шаҳрвандони кишварҳои Осиёи Марказӣ имкон медиҳад ба таблиғ, маълумоти бардурӯғ муқовимат кунанд ва қарорҳои огоҳона қабул кунанд.

Интернюс аз рӯйкарди хидматрасониҳои ба масрафкунандагон равонашуда барои рушд ва шарикӣ истифода мекунад ва ВАО-и мустақил, журналистҳои мустақил, истеҳсолкунандагони муҳтаво, созмонҳои ҷомеаи шаҳрвандӣ ва фаъолони ҷомеаи шаҳрвандиро барои муқовимат ба изҳороти туҳматомез ва баланд бардоштани устувории шаҳрвандон ба маълумоти бардурӯғ ҷалб хоҳад кард. Интернюс ба дунболи таҳмили тағйир додани миссия ё ҳадафҳои шарикони расонаӣ нест, балки талош менамояд ба иштироккунандагони мавҷуда иттилооти боэътимодро таъмин намояд ва ба онҳо барои фарогирии доираи васеътари мухотабон бо иттилооти дорои эътимоди баландтар кумак расонад.

**Амнияти шарикон ва масрафкунандагони хидматрасонӣ** дар ҳамаи фаъолиятҳои барномавӣ дар назар гирифта мешавад, то устувории онҳо нисбат ба таҳдидҳои душманона ва тағйироти дигар дар заминаи онҳо фароҳам шавад. Ниҳоят, Интернюс ба таҳқиқоти минтақавӣ дар ҷустуҷӯи рӯйкарди асосёфта ба додаҳои далелдор, додани иттилоот дар бораи таҳияи лоиҳа ва истеҳсоли муҳтаво аз ҷониби ВАО ва истеҳсолкунандагони муҳтаво такя хоҳад кард.

**Зимни рӯйкарди мутобиқсозӣ** ба таҳкими иқтидори маҳаллӣ ва интиқоли маҳоратҳо ва донишҳо ба созмонҳои маҳаллӣ афзалият дода мешавад. Бо такя ба таҷрибаи муваффақи татбиқи лоиҳаҳои баланд бардоштани тавонмандии ВАО ва саводи расонаӣ дар Осиёи Марказӣ, ин лоиҳа имкон медиҳад, ки фаъолиятҳои лоиҳавӣ таҳия ва ҳамгиро карда шаванд ва робитаҳои фаромарзӣ инкишоф ёбанд.

Барои қонеъ кардани эҳтиёҷоти асосӣ дар муҳити иттилоотии Осиёи Марказӣ, Интернюс чорабиниҳои зеринро баргузор мекунад:

1. **Фаҳмидани ниёзҳои иттилоотии ҷомеа.** Интернюс бо Шӯрои аврупоӣ доир ба ҳамсоягӣ - маркази мустақили таҳлилӣ барои баргузор кардани арзёбии масрафи расонаӣ тавассути таҳқиқоти кабинетӣ ва таҳқиқот дар маҳалҳо дар Осиёи Марказӣ ҳамкорӣ хоҳад кард. Офарандагони муҳтаво, ки дар бораи ниёзҳои мушаххаси мухотабон огоҳӣ доранд, метавонанд бо иттилооти бардурӯғ ва сабабҳои якуми он мубориза кунад ва устувориро нисбат ба ташвиқот афзоиш диҳанд. Мубодилаи иттилооти марбут ба ҷомеа ба таҳкими эътимод ва амиқтар шудани муносибатҳо бо он ҷомеа мусоидат мекунад.

2. **Бартараф намудани камбудиҳои асосӣ дар маводҳои маҳаллӣ ё дар маҳал таҳияшуда ва маводи маҳаллӣ бо забонҳои маҳаллӣ**. Интернюс дастгирии ҳамаҷонибаро барои вогузор кардани зерпаймонҳо ва машваратҳо ҷиҳати истеҳсоли дарозмуддати муҳтавои маҳаллӣ бо мақсади баланд бардоштани сифат, миқдор ва фарогирии иттилоот дар бораи масъалаҳои муҳим ва оқибатҳои онҳо барои ҳар як кишвари мавриди ҳадаф, минтақа ва ҷаҳон таъмин хоҳад кард. **Дастгирии** ҳадди ақал **18 лоиҳаи** асосёфта ба такмили иттилоотӣ ҳамчун асоси зергрантҳо ва машваратдиҳии ҳадафмандона ва омӯзиш дар ҳамаи кишварҳои мавриди ҳадаф қарор мегиранд.

3. **Мусоидат ба ҳамкориҳои минтақавӣ, мубодила ва паҳн кардани муҳтавои фаромарзӣ.** Барои ҳалли мушкилоте, ки шаҳрвандон дар саросари минтақа рӯ ба рӯ мешаванд ва осебпазирии онҳо ба муҳтавои зараровар, Интернюс гурӯҳҳои таҳиякунандаи муҳтаворо барои татбиқи лоиҳаҳои муштараки минтақавии барои ҳалли масъалаҳои минтақавӣ равонашуда кӯмак хоҳад кард. Интернюс **50 коргардони муҳтаво**ро омӯзиш хоҳад дод ва маҳоратҳои худро барои истеҳсол ва паҳнкунии муҳтаво дар Озмоишгоҳи минтақавии инноватсионии чаҳоррӯза такмил медиҳад ва барои таҳияи лоиҳаҳои амиқи журналистикаи фаромарзӣ субгрантҳо дарёфт мекунад.

4. 4. **Баланд бардоштани саводнокии расонаӣ ва истифода аз иттилооти боэътимод.** Интернюс маъракаҳои саводнокии иттилоотӣ ва ташаббусҳои ҷавононро дастгирӣ менамояд ва заминаро барои шабакаҳои минтақавӣ фароҳам меорад. Дар сатҳи минтақавӣ, Интернюс ба саводнокии расонаӣ дар ҳар як кишвар тавассути ҳамкорӣ бо шарики маҳаллӣ, аз қабили созмони расонаӣ, созмони ҷомеаи шаҳрвандӣ, ё муассисаи илмӣ барои роҳандозии маъракаҳои огоҳирасонӣ бо забонҳои маҳаллӣ ва минтақавӣ бо таваҷҷуҳ ба беҳбуди маҳоратҳои рақамӣ ва пешбурди масрафи таҳлилиии расона дар Осиёи Марказӣ машғул хоҳад буд.

5. Интернюс ба талаботи афзоишёбандаи фаъолони тозакор дар Қазоқистон ва Тоҷикистон бо кумаки ду **Лагери ҷавонон барои эҷоди муҳтавои** ҷавонон ҷиҳати дастгирии ташаббусҳои онҳо дар соҳаи саводи расонаӣ ва тафаккури интиқодӣ посух медиҳад, ки барои огоҳ кардани мухотабони ҷавон ва безарар кардани иттилооти бардурӯғ, ки гуфтугӯи ҷамъиятӣ ва суботро халалдор менамояд, мусоидат мекунад.

6. Дар сатҳи минтақавӣ Интернюс чорабинии минтақавии **“Пайванди Осиёи Марказӣ барои сулҳ”**-ро баргузор мекунад, ки дар он иштироккунандагони лоиҳа таҷриба ва муҳтавои ҷолиби худро мубодила мекунанд, аз муваффақияти лоиҳа баҳра мебаранд ва барои мубориза бо иттилооти бардурӯғ ва баланд бардоштани саводи расонаӣ муттаҳид мешаванд.

7. **Мусоидат ба озодии баён ва дастрасӣ ба иттилоот.** Тавассути Платформаи фаъолиятҳои ВАО дар Қирғизистон, ин иқдом сатҳи огоҳии мардумро дар бораи мушкилоте, ки рӯзноманигорон ва ҷомеаи шаҳрвандӣ дар кишвар рӯбарӯ ҳастанд, боло мебардорад. Ин иқдом кӯшишҳоро ба озодии баён ва дастрасӣ ба иттилоот ҷиҳати фароҳам овардани фазои мусоид барои рӯзноманигорон равона хоҳад кард.

8. Гурӯҳҳои мақсаднок ва масрафкунандагони ниҳоӣ: Интернюс шарикии дарозмуддат, бисёрсола ва бисёркишвариро дар минтақа барои рушди маҳоратҳо, иқтидорҳо ва захираҳои зарурӣ ҷиҳати пешбурди ҳуқуқи инсон ва демократия ва мусоидат ба сулҳ, субот ва пешгирии низоъҳо нигоҳ медорад. Лоиҳа дар навбати аввал ба мутахассисони мустақили расона, созандагони муҳтаво, фаъолони шаҳрвандӣ ва созмонҳои ҷомеаи шаҳрвандӣ равона мешавад.

Буҷет: Буҷети умумии лоиҳа 3,8 миллион евроро ташкил медиҳад. Лоиҳаро Интернюс якҷо бо шарикони худ дар саросари Осиёи Марказӣ амалӣ мекунад.

Муҳлати фаъолияти лоиҳа: Лоиҳа дар давоми 18 моҳ шурӯъ аз 1 августи соли 2022 амалӣ карда мешавад.



В состав Европейского союза входят 27 государств-членов, которые решили постепенно объединить свои знания, ресурсы и судьбы. Совместными усилиями в течение 60-летнего периода расширения они создали зону стабильности, демократии и устойчивого развития, сохраняя при этом культурное разнообразие, терпимость и индивидуальные свободы. Европейский союз готов поделиться своими достижениями и своими ценностями со странами и народами за пределами своих границ

Данный проект финансируется Европейским союзом

Представительство Европейского Союза в Республике Казахстан

Ул. Космонавтов, 62, 7 этаж

Нур-Султан 010000, Казахстан

Тел.: +7 (7172) 97 45 40

Электронная почта: delegation-kazakhstan@eeas.europa.eu

Вебсайт : <https://eeas.europa.eu/delegations/kazakhstan>

Реализовано компанией Интерньюс

Адрес: ул. Масанчи 98а, Алматы, Казахстан

Тел.: +7-702-2155081

Электронная почта: kz-info@internews.org